Doi detinuti evadeaza de la Curtea de Apel Iasi

Imaginile au fost surprinse de o camera aflata intr-un colt al curtii interioare a Tribunalului, scrie Ziarul de Iasi

In inregistrarea care incepe la ora 13.29 si 8 secunde, se vede primul politist care iese pe usa, imediat in spatele lui aflandu-se cei doi barbati in arest preventiv. In timp ce politistul din escorta se indrepta catre dubita in care trebuia sa-i transporte la Vaslui, unul dintre barbati a sarit gardul arestului.





Politistul deschide poarta unitatii si fuge dupa evadat, iar celalalt barbat este lasat in curtea arestului. Dupa cateva momente, acesta se decide sa fuga si el.

Dupa cateva secunde in care cei trei dispar de pe imagini, iese in fuga din cladire si al doilea politist, din escorta. La toata scena a asistat o femeie de serviciu, care face cativa pasi catre poarta lasata deschisa si se uita dupa fugari si urmaritori.

Cei doi barbati, cautati de autoritatile din Elvetia si Portugalia, prinsi de politisti in judetul Vaslui si arestati preventiv, au fugit, luni, de la Curtea de Apel Iasi, de sub escorta politistilor, dupa ce au fost prezentati instantei care a judecat prelungirea arestului preventiv pe numele lor.

Cei doi se aflau in arestul Politiei Judetene Vaslui de la inceputul lunii martie, cand au fost prinsi de politistii din Punctul de Trecere a Frontierei Albita, iar pe numele lor au fost emise mandate de arestare preventiva pentru 15 zile, fiind demarate procedurile pentru extradarea in tarile unde comisesera infractiuni, respectiv Elvetia si Portugalia.

Unul dintre acestia, Ion Nica, in varsta de 29 de ani, era cautat de autoritatile din Elvetia, pentru a fi arestat pentru comiterea de infractiuni contra proprietatii - furt, distrugere - in luna iulie a anului trecut. Celalalt, Ion Tiganescu, de 38 de ani, era cautat pentru ispasirea unei pedepse de patru ani de inchisoare, pentru tainuire de bunuri furate, fapta savarsita in 2009, in Portugalia.

Unul dintre cei doi barbati a fost prins de politisti, marti dimineata, in zona garii din Iasi, in timp ce incerca sa urce intr-un microbuz care face curse regulate spre Republica Moldova. Politistii inca il cauta pe cel de-al doilea evadat.